צבי טרלו

צבי טרלו (נובמבר 1932 - 1 באפריל 2010) היה משפטן ישראלי.

ביוגרפיה 
טרלו נולד בנובמבר 1932 בקרקוב שבפולין לעסקן הציוני גור-אריה טרלו ובשנת 1935 עלה לארץ ישראל. בשנת 1954 סיים לימודי מוסמך במשפטים באוניברסיטה העברית בירושלים, לאחריהם התמחה בפרקליטות המדינה ובשנת 1956 הוסמך כעורך דין. היה חבר בצוות התביעה במשפט אייכמן ובין השנים 1962–1967 שימש ראש מחלקת בג"צים בפרקליטות המדינה. במלחמת ששת הימים ולאחריה, שימש יועץ משפטי לכוחות צה"ל באזורי יהודה ושומרון, בדרגת סרן. בתפקידו האחרון בפרקליטות שימש סגן בכיר לפרקליט המדינה. בשנת 1967 מונה לשמש יועץ בכיר לשר המשפטים יעקב שמשון שפירא.

בין השנים 1969–1976 שימש מנכ"ל משרד המשפטים. בסיום תפקידו, מונה לשופט בבית הדין הארצי לעבודה וכיהן כסגן נשיא בית הדין עד לפרישתו, בשנת 1982. בצה"ל התקדם לדרגת אלוף-משנה במילואים ושימש שופט בבית הדין הצבאי לערעורים. לאחר צאתו לגמלאות משירות המדינה, עסק בעריכת דין במשרד פרטי.

טרלו הרצה כעשרים שנה באוניברסיטה העברית ובאוניברסיטת תל אביב.

בשנת 1996 השית עליו בית המשפט קנס מנהלי של 50 אלף ש"ח לאחר שלא הגיש דוחות מס הכנסה בין השנים 1986–1995.

טרלו נפטר ב-1 באפריל 2010.

קישורים חיצוניים

הערות שוליים

ישראלים ילידי פולין
בוגרי האוניברסיטה העברית בירושלים: משפטים
עורכי דין ישראלים במאה ה-20
מנכ"לי משרד המשפטים
שופטי בית הדין הארצי לעבודה
שופטי בית הדין הצבאי לערעורים
מורשעים בעבירות מס בישראל
משפט אייכמן: אישים
אישים הקבורים בבית הקברות ירקון
ישראלים שנולדו ב-1932
ישראלים שנפטרו ב-2010